Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 19/1995. (XII. 13.) BM rendelet végrehajtásának részletes
Paragraph Index: 165

19/1995. (XII. 13.) BM rendelet végrehajtásának részletes szabályairól szól — a levelezésre vonatkozóan pontos előírásokat nem tartalmaz. A Szabályzat 72. pontja szerint: „A fogvatartott küldeményeinek továbbítását és fogadását, a hatályos jogszabályok előírásai és a helyi sajátosságok alapján a fogvatartásért felelős vezető intézkedésben szabályozza, amit a fogvatartottakkal a befogadáskor a szükséges mértékig ismertetni kell.” A Szabályzat tehát minden rendőrségi fogdában tetszőleges eltéréseket enged meg. A fogvatartottak levelezésére vonatkozó jogszabályi rendelkezések figyelmen kívül hagyása, a nem ellenőrizhető kategóriába tartozó levelek nem közvetlenül a címzettnek történő és késedelmes továbbítása, a levelezési jog gyakorlásának részletes szabályait megállapító végrehajtási rendelkezések 1999/79/II. szám hiánya sértette az Alkotmány 2. § (1) bekezdésében megfogalmazott jogállamiság elvét, ezen belül a jogbiztonság alkotmányos követelményét. Az állampolgári jogok országgyűlési biztosának általános helyettese ajánlotta az országos rendőrfőkapitánynak, hogy intézkedjék a rendőrségi fogdában fogvatartottak levelezési

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes